青海湖

青海湖，中國古時嗌過鮮水同埋西海，蒙古族人民叫庫庫諾爾，藏族人民叫錯溫布，係中國當今最大嘅湖，亦係由地層斷裂而陷落形成嘅鹹水湖，響青海青康藏高原東北邊。中國嘅青海省係因為呢個湖而改成噉嘅名。

名 
個名出處有好多個講法：

概況
湖長105km，闊63km，面積4427km²，平均水深21m，最深有32.8m。湖面好似銀光閃閃嘅鏡噉，位置喺海拔3197m嘅山上。個湖北邊有大通山；東邊有日月山；西邊有橡皮山；南邊有青海南山圍住。雖然西北邊有條布哈河、北邊有條沙柳河、東北邊有條哈爾蓋河流入，但冇流出。入面有4個島，其中最大嘅島係海心島，入面有流泉同草地，重有座喇嘛廟。喺深冬時節，喇嘛成日帶齊聖湖用品從結嗮冰嘅湖面行入島入面，直到4月底5月初時先至坐船返嚟湖邊。重有個島係成日吸引好多人嚟睇雀嘅鳥島，由於啲水同草好靚而吸引咗好多候鳥同雀仔嚟休息。鳥島隔籬重有個110m²嘅蛋島，上面分散放住好多個鳥蛋。

雖然湖水又鹹又苦兼結冰期又長，但佢係中國西北地區嘅水產基地。因為入面盛產鰉魚成4千噸。

事件

湖面積縮水 
好耐之前，青海湖係個好大嘅湖。但從1960年代開始，由於佢冇河可以流出，加上人為開發同暖乾氣候同蒸發量比較大而導致湖面積逐步縮水。從而引發一系列生態問題，直到1980年代先至引起關注。嗰時個湖縮咗差唔多原嚟⅓面積，青海省人民政府從1982年開始實行咗夾埋5次封湖育魚嘅政策。2003年，雖然湖平面下降出現明顯減緩，但湖面積重喺度縮緊水。2007年，中國環境部門出咗4.7億嚟保護青海湖嘅生態同環境，重搞咗退耕、荒山造林種草、防沙、治沙、封山育林而初步抑制咗青海湖地區生態出現退化同惡化嘅趨勢。

開辦單車賽 

中國政府為咗支持西北開發同保護青海湖當地嘅生態，以及發展中國嘅單車體育運動，從2002年開始，每年夏天時舉辦一屆環青海湖國際公路單車賽嚟呼籲社會關注青海湖重保護當地嘅生態同發展青海嘅旅遊名片。

青海湖管理局
 青海湖鳥島旅遊文化網

中國嘅湖
類:青海